"Paxtakor" stadioni buzilishi bo`yicha rasmiy ma`lumot berildi

Xabaringiz bor, yaqin vaqt ichida “Paxtakor” stadioni buzilishi haqida xabarlar paydo bo`lgandi. 
Bugun «Paxtakor» futbol klubi matbuot xizmati bu borada rasmiy ma`lumotni taqdim etdi.
"Paxtakor" stadioni o`rnida yangi stadion qurilishi klub rejalaridan o`rin olgani haqida ma`lumot taqdim etganmiz.
Ayni paytda stadionning yangi ko`rinishi qanday bo`lishi aniqlanmoqda, taqdim qilingan loyihalar orasidan birini tanlab olish jarayoni ketmoqda. Saytimizda e`lon qilingan tenderdan so`ng 20ga yaqin kompaniyalar o`z takliflarini bildirishgan. Stadion FIFAning oxirgi talablariga javob beradigan holatda bunyod etilishi sababli oxirgi qarorga kelishdan avval barchasini puxta o`ylab ko`rish talab etiladi. Ma`qul deb topilgan loyiha tanlangach, stadion poyxatimiz markazida joylashishi va uning ko`rkiga aylanishi maqsadida hukumatning tegishli idoralari bilan birgalikda qurilish ishlari qachon boshlanishi borasida to`xtamga kelinadi. Ayni holatda esa stadionni buzish ishlari qachon boshlanishi aniq emas. Loyiha masalasi aniq bo`lishi bilan bu haqida ma`lumot rasmiy saytimizda taqdim etiladi”, — deyilgan rasmiy xabarda.